
16.06.2023 


N-am mai călătorit cu avionul... de-o 
veşnicie! De când cu viruşii ăştia nebuni... 
Reali şi fabricaţi. 

+ 

Parcă mi-e şi frică să mă urc în avion... şi 

nici în Tucson International Airport nu mai 


fusesem. 
Cu compania aeriană Delta: 


Tucson > Seattle > Londra, 
iar Londra > Bucureşti, cu Tarom-ul 
(încă) românesc. (Se tot vorbește de 
vânzare...) 

Când trece prin nori, se „zgâlţâie” 
aeroplanul de te ţii cu mâinile de spătarul 
scaunului din faţă şi te rogi la Dumnezeu... 
N-aş putea să lucrez ca pilot sau steward. 
Scaunele de la ferestre vibrează mai tare 
decât cele din mijloc. 

+ 

Zbor cu emoţii... parcă nu mai ajungem! 
Bucuria că eşti iar cu picioarele pe pământ — 
când te dai jos. 

+ 

Am observat că prin aeroporturi şi avioane 
citesc şi creez mai liniştit, neperturbat de 
telefon, e-mail, mesage-text, whatsapp, 


internet... 


% 


De când a început istoria, unii au încercat 
să-i cucerească pe alţii. 
S-au creat imperii care au crescut şi des- 


crescut, de la Cantemir citire. 


Pe ruinele celor căzute s-au format alte 
imperii. 

Şi aşa va fi mereu. 

Unii cuceritori, fiind şi mari criminali, au 
fost declaraţi eroi, ba i-au mai şi judecat pe 
cei învinşi, pentru... crime de război! 

* 

Tinerii de azi: tot ce-i în vest e 
nemaipomenit şi tot ce e-n est — demodat. Se 
trece dintr-o extremă în alta. 


15.05.2023 

Ce aeroport învechit e Heathrow, Londra - 
te duce de la un terminal la altul cu 
autobuzul pe un drum degradat... în 
comparaţie cu cele moderne din America. 


Abia am prins legătura cu Tarom-ul, în 
Londra, pentru Bucureşti. Alergam prin 
Terminalul 4. 

+ 

Lumea s-a schimbat în România: toţi cu 

ochii după bani. Preţuri mari şi aici. 
* 

Mulţi străini care locuiesc în România - 
reprezentanţi sau lucrători de la multi- 
naţionale. Nici nu ştiu româneşte. Cică 
româna e limbă „grea”, fiindcă are cuvinte 
slave, turceşti, franceze iar, acum, şi engleze. 
De fapt, toate limbile sunt amestecate (în- 
pestriţate cu neologisme din alte limbi). 

* 

România TV - canal surprinzător, despre 
propaganda din ţară, cum populaţia e 
manipulată psihic, cum s-au impus vaccinul 
şi mişcarea rezist... prin imagini cu texte 
abil construite... Pentru că... o imagine face 
cât 1000 de cuvinte! (Cine a zis asta, 


Confucius?!) 


18.06.2023 
Inundații în România. 


Bucureşti e Veneţia! 
x 
„Într-o Românie/ Deromânizată”, zicea 
Adrian Păunescu. 


Ar fi împlinit 80 de ani zilele astea, poetul. 
Din păcate, şi mai rău: 


Într-o Românie / Anti-românească. 


% 


De cinci ani n-am mai fost în România. 


x 


Manele, manele... Florin Salam la televizor! 

Îmi place şi muzica de operă şi operetă, şi 
folk, şi populară - mă duceam la Teatrul 
Naţional din Craiova -, muzică uşoară, dar şi 
manele! Da, fiindca in fapt, melodia, stilul 
manelelor sunt influențate din muzica 
turcească, azerbaidjană, armeană... zona 


aceea exotică. 


x 


La ce dezumanizare s-a ajuns din cauza 
banilor! Unul a vândut cavourile cu oasele ( 
părinţilor în ele! | 

* 
- Câte posturi TV sunt? 


- Multe... fără număr... 


x 


Au venit străinii şi au confiscat tot ce s-a 
putut din România, apoi şi-au mai bătut şi 
joc de români... 

+ 

În mall-ul Auchan din Craiova, la 
cumpărături: haine, un geamantan, dineu. 

- Unde este casa de schimb (valutar)?, 
întreb un ins. 

- Ne znaiu! (Nu ştiu!) 

Era vreun ucrainean sau rus. 


19.06.2023 


Ce s-au mărit Lipscanii şi Unirii în centrul 
craiovean! Numai baruri şi cârciumi în aer 
liber! 

+ 

M-au vizitat la Craiova scriitorii şi editorii 

Ion Nălbitoru şi soţia sa, Cristina Nălbitoru, 


din Brezoi (Vâlcea). Mi-au luat un interviu. 


Am discutat despre ce m-a determinat să 
emigrez din România în timpul regimului 
comunist, de ce am ales Statele Unite, despre 
călătoriile mele prin lume, despre 
neutrosofie și Teoria Dezert-Smarandache, 
viteze mai mari decât viteza luminii, dar și 
despre proiecte de viitor. 


20.06.2023 


România, înghesuită între duşmani estici şi 
vestici. Când ne agresează unii, ne dăm de 
partea celorlalţi (duşmanii duşmanilor 
noştri sunt prietenii noştri - strategie bine- 
cunoscută şi aplicată de toată lumea). 

Titulescu a reuşit să manevreze bine 
corabia românească printre atâţia vrăjmaşi... 

* 


Oamenii se feresc unii de alţii. 


Foştii colegi, rudele se eschivează la 
telefon. Nu răspund la mesaje... 


Droguri, prostituție, escrocherii comerciale 
şi financiare. Banul domină. Tradiţia se 
termină. Lumea se preface, se izolează. 

s 

Mă tot uit la televizor de pe un canal pe 
altul... 

Digi24, Acasă, Acum, B1, Bollywood 
(indian), Arcadia HD (de călătorii - ăsta îmi 
place), TVRI, ..., România TV, Realitatea 
Plus... 


x 


Adaptarea la inadaptabil. 


Trump e simpatizat în România de unii (la 
câtă propagandă anti-Trump e pe canalele de 
știri românești, alţii îl urăsc). 

se 

Posturile care îndrăznesc critici sunt 
amendate (Realitatea Plus, România TV). Pe 
celelalte n-ai ce vedea - de unde şi rating-ul 
lor scăzut. 


x 


În Parcul Nicolae Romanescu din Craiova, 
de la Festivalul Mondial de Poezie „Mihai 
Eminescu” (Craiova, 17-20 iunie 2023), cu 


poetul Aurel Rău și Adriana Răducan. 


Îmi răsună-n timpane o Natură statică a 
poetului ardelean, dintr-un volum din 1975, 
Micropoeme: “Ne-am rugat și-am muncit. / 
Ne-am rugat și-am muncit și ne-am luptat. / 
Și n-am avut timp de jocuri. // În chip de 
săgeți pedepsitoare / ne-au fost cuvintele, 
întoarse-n copilărie. / Şi de păsări măiastre 
lăncile. // Ne-am luptat și-am trăit. / Lângă 
marile-mpărăţii întotdeauna. / Și vorbim 


părinteasca limbă” 


PA ze 
e ro Ai aa 


n d E RPR 


Jale Ysmayil, poetă, traducătoare azeră. 
Studiază la Cluj, traduce din română. 


A las 


N-am mai cunoscut pe nimeni acasă! 


Pus lumânări la mormintele părinţilor, apoi la ale unchiului 


şi mătuşii (Alecu şi Leontina Stuparu). 

Se alătură profesorul şi editorialistul Radu 
Kretzudava. Radu susţine că perfectul simplu 
va dispărea din limba română (?!) 

În parc, pe statuie, e scris Mihail Eminescu, 
în loc de Mihai. 


Am vazut prin unele texte și confuzia 
inversă: Mihai Sadoveanu, în loc de Mihail. 


21.06.2023 


Mers la Bălceşti cu ing. Andruşa Vătuiu, 
prieten și colaborator statornic, cu care am 
co-autorat: Easier to Break a Neutrosophic 
Complex Dynamic System from Inside than 
from Outside / Mai ușor distrugi din interior 
decât din exterior și Evoluție Neutrosofică 
Umană în Spirală sau Divinul este în Om / 
Human Neutrosophic Evolution in Spiral or 
The Divine is in the Man. 


Profesional, s-a remarcat prin contribuţii 
în dezvoltarea telecomunicațţiilor, dintre care 
amintesc inovaţia Sistem de verificare 
automată a boxelor de apel la sistemele 
telefonice cu 24 de canale -ST 24 şi lucrarea 
Proiectarea și construirea rețelelor urbane de 
telecomunicații. A contribuit la introducerea 
tehnicii de calcul în unităţile de 
telecomunicaţii și a condus lucrările de 


digitalizare telefonică în sectorul Orșova. 

21.06.2023 

La Mănăstirea Sfânta Ana, lângă Orşova. 

Cu Stavrofora lustina Popovici, autoarea 
lucrării Mănăstirea Sfânta Ana şi ctitorul ei 
Pamfil Şeicaru. 

Sunt cazat aici. 


Mănăstirea e așezată pe coama Dealului 
Moșului, deasupra Orșovei. 

E ctitorită de către fabulosul ziarist 
interbelic Pamfil Șeicaru, care luptase în 
zonă în Primul Război Mondial. Poartă 
hramul Sfânta Ana, Ana fiind numele mamei 


lui Șeicaru. 


O întâmplare de pe front îl va determina pe 
Șeicaru să ridice această mănăstire chiar aici, 
pe Dealul Moșului, unde un obuz a explodat 
în apropierea sa și a unui camarad de arme, 
îngropându-i. Scăpând cu viață, Șeicaru a 
făgăduit să-i mulțumească lui Dumnezeu și 
să comemoreze eroii români căzuţi la datorie 
în acest fel. Pentru faptele de arme, Regele 
Ferdinand I l-a decorat cu Crucea de Cavaler 
al Ordinului “Mihai Viteazu”, iar Generalul 
Berthlot l-a decorat cu ordinul “La Croix de 
Guerre”. 


Construcţia s-a realizat între 1936 - 1939, 
când Șeicaru era director al Curentului, dar 
și deputat în Parlamentul României. Din 
1945 până la căderea comunismului, a fost 
transformată în restaurant și discotecă, iar 
chiliile calugărițelor în locuri de cazare, 
pentru ca în 1990 să revină la destinaţia sa. 


Complexul monahal iniţial a fost extins în 
ultimul deceniu, adăugându-i-se o clopot- 
niță, Muzeul memorial Pamfil $Şeicaru, 


biblioteca, trapeza și un atelier de croitorie. 


Stareţa lustina Popovici m-a cazat într-o 
chilie frumoasă la etaj. S-a ocupat de analiza 
scrierilor literare ale lui Pamfil Şeicaru şi 
epistolele lui. În 1945, Pamfil Şeicaru fusese 


condamnat la moarte în contumacie. 


set Al Pl i 

Prin telefon, discutat cu scriitorii Florian 
Copcea (Turnu Severin, Mehedinţi) şi Ion 
Nălbitoru (Zătreni, Vâlcea). 

Florian Copcea, fost redactor la Agenţia 
Naţională de Presă AGERPRES, a obținut un 
doctorat în filologie sub conducerea 
academicianului Mihai Cimpoi, cu teza Ideea 
europeană la Mihai Eminescu. 


Îmi amintesc cu plăcere debutul lui cu 
volumul de proză scurtă, publicat în timpul 
regimului comunist (1984), Iarna de acum 


un veac. 


A publicat zeci de cărţi de atunci. 


Aflu din historia.ro, dintr-un 
articol semnat de Florian Bichir, că 
Ceauşescu l-ar fi grațiat în secret 
pe Șeicaru în 1966 și că ar fi vizitat 
Bucureștiul incognito, însoţit de 
ofiţeri DIE, în august 1977. În 
Arhiva Consiliului Naţional pentru 
Studierea Arhivelor Securităţii 
(CNSAS), dosarul lui Șeicaru are 


șase volume cumulând peste 2000 


de pagini. 


Sursa foto: adevarul.ro 


x 


Consăteanul meu lon Nălbitoru este 
inginer hidrotehnist de profesie, căzut în 
patima scrisului: romancier, poet, 
dramaturg,  epigramist, memorialist. A 
publicat, printre altele, romanele Cascada 
Tinereţii (2007) și Fântâna sângeroasă 
(2009); volumele de teatru La poarta 
destinului (2007), Stăpânul soarelui (2008) 
și Edenul şi infernul unei lumi (2009). 
Împreună cu Editura Franco și Primăria 
comunei Zătreni (jud. Vâlcea), organizează 
anual concursul literar „Zătreni - filă de 


legendă”. 
Ei 


La promenadă prin Orşova, cu Andruşa, pe 
bulevardul loan Dragalina, în onoarea 
generalului din Primul Război Mondial, ucis 
în bătălia de pe Cerna-Jiu. Generalul se afla 
la şefia Comandamentului 3 Teritorial. 


A preluat postul de comandant al Diviziei 1 
de Infanterie, care se găsea la Drobeta Turnu 
Severin. Trupele sale au luptat la Orşova şi 
pe Valea Cernei. În octombrie 1916, a fost 
numit la comanda Armatei I, cu speranţa că 
geniul său militar va întoarce soarta în 


favoarea armatei române, în confruntarea cu 


Puterile Centrale. 

22.06.2023 


Mergem la Băile Herculane, vreo 30 km de 
Orşova, cu maşina lui Andruşa. Hotel 


Roman, râul Cerna. 


La fântâna, de unde lumea vine să ia apă 
curată, este un monument cu inscripţia: 
„Ridicatu-sa această cruce”, dar corect ar fi 
„Ridicatu-s-a această cruce”, deoarece este 
forma inversă de la „s-a ridicat”. 

* 

Cinăm acasă la Andruşa. Ţuică de 
smochine, preparată de soţia lui Andruşa. Nu 
mai băusem. Îmi place mereu să degust noi 
produse culinare. 

Ri 

Petrecut cu Andruşa ziua de azi, 22 iunie, 
în Orşova. Frumos oraş, modern, cochet, pe 
Dunăre; peste apă, malul sârbesc. Locuitorii, 
de o parte şi de alta, vorbesc româneşte. O zi 
euforică... discuţii despre ciclicitate - un 
termen pe care vrem să-l dezvoltăm. 

* 

Să fii popular, să fii modest, să-i respecţi pe 
toţi și ideile lor - aşa mi-a plăcut. 

Niciodată nu vei putea să ştii totul... mereu 
trebuie să înveţi. Experienţele-ţi de viaţă să 
le împărtăşeşti şi altora ca să le ajute şi lor. 

Vremurile vor fi mereu nesigure... cel mai 
puternic, care se consideră buricul 
pământului, să-l umilească pe cel mai slab... 

* 

Am vizitat Orşova ghidat tot de Andruşa. 
Statuia lui Eminescu a fost dosită (mutată la 
periferie)... 

Câtă mizerie îndură românii... 

M-am gândit deseori dacă să mă mut 
definitiv în România sau nu. De fapt, oriunde 


m-aş duce, tot singur rămân. 

Ţi-e şi frică să vorbeşti fiindcă totul este 
monitorizat... Se încearcă, prin mijlocirea 
tehnologiei, control total al populaţiei - 
Inteligența Artificială şi Electronica vor 
domina omenirea! 

Ri 

Două cărţi găsesc la mănăstire, în chilia 
mea: 

Pamfil Şeicaru, Istoria presei, Editura 
Autograf MJM, Craiova, 2013 


Ren€ Al. De Flers, Pamfil Şeicaru aşa cum a 
fost / Un erou al întregirii naţionale şi 
jurnalist de seamă al României, Ediţie 
îngrijită şi cu o postfață de prof. Constantin 
Juan-Petroi, Ediţia a II-a, Editura Autograf 
MJM, 2019. 

+ 
Cafeneaua „La Mocanu” din Orşova, luăm 


micul dejun. 
23.06.2023 


Pe vaporaşul Dierna al Colegiului de 
Marină de la Orşova - pe golful Cerna, unde 
se varsă Cerna în Dunăre. 

s 

Casa Angelicăi Stoican pe malul Dunării. 
Îndrăgita interpretă de folclor oltenesc s-a 
născut nu prea departe, la Prejna, în 


Mehedinţi. 


ACU III | 

Frumos scrie pe pagina personală de 
facebook: "Mi-am făcut model de viaţă din 
bunii și străbunii mei din lumea muntelui 
căreia îi aparţin. (...) De ce cântă omul?! 
Dintr-o imensă nevoie de comunicare, 
frumoasă și sinceră, cu semenii lui. Legătura 
între frumuseţe și cântec este fundamentală. 
Cântecul vine din interior și te luminează, 
dând o expresie cerească chipului. Vine să 
întregească totul, așa cum voalul miresei 
întregește nunta. Voi cânta și voi sluji 
cântecul până la moarte, spre mulțumire lui 
Dumnezeu că m-am născut din acest 


neam..." 

Un vinil Electrecord înregistrat în 
1974, cu orchestra Danubius din 
Drobeta-Turnu Severin, dirijor: Ilie 
Mărtuică (arhiva personală). 


* 


Chipul lui Decebal, basorelief, săpat în 
stâncă, între Eșelniţa și Dubova. Sculptat de 
artistul plastic Florin Cotarcea din Orșova. 
Dimensiuni: 55m xXx 25m. Cea mai mare 
sculptură în piatră din Europa. Zece ani a 
lucrat o echipă de alpiniști la el (1994 - 
2004). Proiectul a fost finanțat cu peste un 
milion de dolari de Iosif Constantin Drăgan, 
om de afaceri stabilit de decenii în Italia, 
considerat în 2006 cel mai bogat român, cu 
o avere de circa 1,5 miliarde de dolari. A scris 
mai multe cărți despre istoria dacilor și a 
tracilor ("Noi, tracii"; "Imperiul Romano- 
Trac", "Mileniul imperial al Daciei”). A vrut 
să finanţeze realizarea unei copii în mărime 
naturală a Coloanei lui Traian la Cluj- 
Napoca, proiect care nu s-a mai concretizat. 

s 

În Cazanele Mici. Ne întoarcem fără a trece 

prin Cazanele Mari. 


Cazanele sunt un sector mărginit mai ales 
de pereţi verticali de stâncă pe o lungime de 
circa 9 km din defileul Dunării, la tranziția 
fluviului prin Munţii Carpaţi, cu o viteză de 
scurgere a apei care depășește 5 m/s. 

s 
2 h şi 30 minute excursia pe Cerna şi 


Dunăre. 


Tabula Traiana, placă memorială de 
marmură, cu lungimea de 4m și înălțimea de 
1.75, ridicată de împăratul Traian în urma 


Războiului Daco-Roman (105-106). 


Sunt reprezentaţi doi delfini și un vultur, 
împrejmuind textul latin care marchează 
construirea unui pod “excavând roci din 
munți și folosind bârne de lemn”. Se crede că 
zece astfel de tabule au fost dăltuite în 
defileul Dunării, dar numai aceasta s-a 
conservat până azi. Din desene și stampe din 
secolele optsprezece și nouăsprezece mai 
cunoaștem alte patru. Tabulele celebrau 
victoriile romanilor împotriva dacilor și 
construirea drumul militar roman al lui 


Traian. 

Sus: Franz Wolf (1826), Tabula lui 
Traian de la Ogradina. 

Jos: William Henry Bartlett şi C,. 
Bentley (sec. XIX), Dunărea la Cazane. 
Din colecția Adrian și Daniela 
Năstase, via Timpuri pe hartă. Un 
proiect al Muzeului Hărților. 


Doctorandele Alexandra Cătălina Ciocârlan 
(stânga) și Ana Maria Travediu (dreapta), 
care aplică logica neutrosofică în robotică. 


Dr. ing. Luige Vlădăreanu, 
Institutul de Mecanica Solidelor, 
Academia Română. 

12.07.2023 


La restaurantul Vatra din Bucureşti, cu 
prof. Luige Vlădăreanu şi prof. univ. dr. 
Ovidiu Şandru (ultimul, colegul meu de an 
de la Universitatea Craiova). Mă aşteptaseră 
la Gara de Nord din Bucureşti doctorandele 
Alexandra Cătălina Ciocârlan şi Ana Maria 
Travediu, care studiază şi aplică logica 
neutrosofică şi Teoria Dezert-Smarandache 
în robotică, sub conducerea prof. univ. Luige 
Vlădăreanu, de la Institutul de Mecanica 
Solidelor din cadrul Academiei Române din 
Capitală. 

24.06.2024 


Ziua lei în România. Am cumpărat din 
Herculane multe ii să le duc amintire 
copiilor, Mihai şi Silviu, şi unor colegi 
americani. 

Castrul Roman Drobeta, Drobeta Turnu 
Severin. Aici a fost ridicată prima cetate în 
Dacia de împăratul Traian, cu scop de centru 
militar, cu un castru adăpostind aprox. 500 
de soldaţi care securizau podul peste Dunăre. 
Sunt încă vizibile străzi și fundaţii, refăcute 
de Constantin cel Mare, patru porți laterale, 
locuinţe, cazărmi, depozite de arme, clădirea 


pretorului, iar mai departe ruinele termelor 


romane. 


* 


În Piaţa Ghica a fost identificată și o 
bazilică paleocreștină cu absidă și trei nave, 
iar sub Parcul Rozelor, un cimitir roman, cu 
monumente funerare de factură provincială. 

s 

Muzeul Regiunii Porţilor de Fier, deschis în 
1972, dar revigorând o tradiție muzeistică de 
secol XIX, are azi în componenţă secţiile: 
Etnografie și Artă Populară; Arheologie- 
Istorie; Științele Naturii. 

Muzeul are și un Pavilion Multifuncțional, 
inaugurat în 2016, destinat activităților 


culturale, dar și un bistro cultural. 


Muzeul de Artă din Drobeta Turnu Severin 
sălășluiește într-o clădire  somptuoasă, 
finalizată în 1890 de meșteri italieni la 
comanda familiei de negustori Sabetay. În 
1948, clădirea fusese rechiziționată de 
Securitate, care-și va stabili acolo sediul, iar 
proprietarii, “dușmani ai poporului”, 
evacuaţi. În 1971 devine reședință a familiei 
prezidenţiale Ceaușescu. După 1990 este 
atribuită Muzeului Regiunii Porţilor de Fier, 
care o transformă în secție de artă și 
introduce clădirea în lista monumentelor 
UNESCO. 


Muzeul Hidrocentralei Porţile de Fier 1 - 
Gura Văii a fost deschis în 1976, după patru 
ani de la inaugurarea Sistemului 
Hidroenergetic și de Navigaţie Porţile de Fier 
I. E aici reflectată cultura Schela Cladovei - 
Lepenski Vir (circa 9.000 de ani î.Chr.). 


Filiala Orșova a Muzeului Regiunii Porţilor 
de Fier, dedicată științelor naturii, 
etnografiei și istoriei-arheologiei locale, 
reamintește vechea cetate romană Dierna și 
insula paradisiacă Ada Kaleh. Sunt proiectate 
aici imagini de mari dimensiuni, holograma 
legendarului Miskin Baba, filmul „Ultima 
primăvară pe Ada-Kaleh”. 

* 


Podul lui Traian, construit în mai puţin de 
doi ani de arhitectul Columnei, Apolodor din 
Damasc, în apropierea municipiului de azi 
Drobeta Turnu Severin, pentru a facilita 
transportul militar roman şi a proviziilor 
pentru a doua campanie miltară de cucerire 
a Daciei lui Decebal. 


Podul se estimează că avea lungimea de 
1134,5 metri și că se sprijinea pe 20 de 
picioare amplasate în albia fluviului, 
realizate din piatră, cărămidă, cu mortar de 
var, placate cu blocuri mari de calcar. 

i 


se mai păstrea: 

principale) de noră și 

Fetua! al Dunării, care, 
mstruirea celor 
| (1870) și Porţ 


le de Fier 


* 


Uniunea Scriitorilor este un cerc închis, iau 
bani publici pentru ei înşişi. 
se 
Nicolae Bălaşa - convorbire telefonică cu 
filosoful care acum locuieşte la Bulzeşti, 
lângă Bălceşti. Pe cărturarul de rasă, 
doctorul în filosofie, scriitorul şi publicistul 
de azi îl știam de inginer până a debutat, 
surprinzător pentru mine, în 1995, cu 
romanul Besteme. l-am urmărit, pe cât am 
putut, traseul scriitoricesc, notându-mi 
sarcasmul și  tristeţile din  Mătăniile 
Alexandrei și Puntea frântă sau căderea spre 
niciunde (ambele apărute în 2008). 
Captivant am găsit romanul său Sarra (două 
volume), care pictează apusul lumii vechi a 
ţăranului din satu-i natal, Seculeştii Doljului. 
s 
Vreo două săptămâni, zi de zi, am colindat 
pe la doctori, analize, consultaţii, proceduri 
medicale, farmacii. M-a sprijinit Adriana 
Răducan, originară din Bulzeşti-ul lui 
Sorescu, profesoară de română şi franceză. 
Munca sa intelectuală s-a întrupat în peste 
cincizeci de titluri: auxiliare didactice, 
monografii, poezie, literatură pentru copii, 
romane, critică, teatru. 

+ 
Din  bijuteriile-i lirice ale Adrianei: 
“Chemarea dorului-i zădărnicie, / Culeg 
atâtea flori câte au rămas. / Stinghere sunete 
mai îndrăznesc să fie / Însoţitori fideli la 
fiecare pas” 
+ 
Jurnal răzleţ. Nu mai am timp. Nu mai am 
răbdare. Nu mai am stare. 
s 
Am mai discutat la telefon cu scriitorul și 
editorul Octavian Blaga şi profesoara și 
traducătoarea Constanţa Niţă din Oradea, 
care mi-a tradus anul trecut în franceză 


volumul „601 Distihuri Paradoxiste”. 

27.06.2023 


Greve, proteste, crime, inundaţii, scumpiri 
de preţuri... corupţie, manipulări... astea 
sunt actualităţile la TV. 


Noile generaţii: droguri, alcool, sex... 
Lumea devine animalică... 


Poliţie politică: Nimeni nu este nevinovat! 
(deviză de la NKVD, dar aplicată de toate 
serviciile). 

+ 

România e pe primul loc în Europa la cel 
mai mare număr de minore (între 10-15 ani) 
care nasc. 

Tinerii şi copiii sunt cei mai afectaţi de 
droguri, mai ales de etnobotanice şi 
psihotrope. 

+ 

Din greşeală în greşeală spre victoria 
finală! Ţara lui Papură-Vodă. Un preşedinte 
împietrit în funcţie. Nimeni din ţară nu-l 
poate clinti. Îl susţin ancore externe. 


01.07.2023 


Europarlamentarii, demascaţi de rezist: 
ne-aţi minţit... voi v-aţi îmbuibat, iar 
populaţia a sărăcit. Conformişti pe lângă 
Preşedinte, s-au auto-făcut parlamentari la 
Bruxelles (asta se spune la România TV). 

Cu Marius Ghica și Constantin Barbu, 
la Craiova. 


Trotinete şi biciclete electrice pe străzi. 


x 


S-a modernizat ţara! La complexul Auchan 
în Craiova, veselie de copii, o formaţie 


distractivă, cu păpuşi, manechine pe scenă... 
12.07.2023 


În trenul Intercity Craiova - Bucureşti. 
Toată lumea cu nasul în telefoanele mobile. 


Se trăieşte mai mult în virtual, decât în real. 
13.07.2023 


Pretutindeni, toţi sunt interesaţi de 


business. Mă simt în afara acestei lumi. 


16-16.07.2023 
Lungul drum al întoarcerii acasă: 
București (Otopeni) > Amsterdam, 
Amsterdam > Los Angeles, 


cu avionul companiei KLM. 


* 


La hotelul YotelAir, înăuntrul aeroportului 
din Amsterdam, 249 euro/noapte, plus taxă 
de convertire din dolari, pentru o cabină de 
2m x 2m, ca la penitenciar... 

La 7 dimineaţă să părăseşti cabina, altfel te 
taxează pentru extra-timing. Am şi duş, dar 
apa se scurge pe micuțul antreu. 

Stau în pătuț și mă uit la televizor -— 
televiziunea olandeză, de curiozitate. Are și 
canale în engleză. Am dormit aburit - de- 
atâtea drumuri. Avusesem cam 14 ore de 
întrerupere (lay-over). 

Vorba ceea: dai un ban, dar... ştii că nu-l 
mai ai! 

+ 

După două zile şi o noapte. Ultimul zbor cu 

compania americană Delta pe ruta Los 


Angeles - Tucson. 


* 


Cred că nu mă pot adapta niciunde! 


Greve, proteste, crime, inundaţii, scumpiri 
de preţuri... corupţie, manipulări... astea 
sunt actualităţile la TV. 


Ei 


Noile generaţii: droguri, alcool, sex... 
* 
Mai toţi aleargă după și se închină la Zeul 
Ban. 
Ei 
România e pe primul loc în Europa la cel 
mai mare număr de minore (între 10-15 ani) 
care nasc. 
Ei 
Tinerii şi copiii sunt cei mai afectaţi de 
droguri, mai ales de etnobotanice şi 
psihotrope. 


* 


Trotinete şi biciclete electrice pe străzi. 


* 


S-a modernizat ţara! La complexul Auchan 


în Craiova, veselie de copii, o formaţie 


distractivă, cu păpuşi, manechine pe scenă... 
Ei 

Tradiţia se termină. Lumea se preface, se 
izolează. 

* 

Majoritatea, cu nasul în telefoanele 
mobile. Se trăieşte mai mult în virtual, decât 
în real. 

* 
Nu mai am timp. Nu mai am răbdare. Nu 


mai am stare. 


Cred că nu mă pot adapta niciunde! 


